Publication: Magyar Közlöny
Issue: MK-2008-88 (Year: 2008, Number: 88)
Era: 2004-2010
Section: és élelmiszer-ipari termékekhez kapcsolódó biztosítékrendszer szabályairól szóló 17/2004. (II. 13.) Korm. rendeletben meghatározott módon kell megtenni.
Paragraph Index: 133

(7) Az (1) bekezdés szerinti jóváhagyás feltétele, hogy a feldolgozó kijelöljön legalább egy olyan személyt, aki a 8. § (2) bekezdésében meghatározott mintavételezés elvégzésére jogosult. A mintavételezésre jogosult személy jóváhagyás iránti kérelmét az (1) bekezdésben említett jóváhagyás iránti kérelemmel együtt kell benyújtani, az MVH által erre a célra rendszeresített formanyomtatványon, amely a feldolgozó azonosító adatai mellett tartalmazza azon személy(ek) azonosító adatait, aki(ke)t a feldolgozó a mintavételezés elvégzésére javasol. Az MVH a szükséges ellenõrzések elvégzése után adja meg a mintavételezési tevékenységre vonatkozó jóváhagyást a feldolgozó által javasolt személy(ek) részére. Amennyiben a feldolgozó új mintavételezésre jogosult személyt kíván bejelenteni, vagy az eddig mintavételezésre jogosult személy jogosultságát kívánja megszüntetni, új mintavételezésre jogosult személyre vonatkozó jóváhagyás iránti kérelmet kell benyújtania.

Source: https://magyarkozlony.hu/hivatalos-lapok/e6cdd72c76a5d08ea24d30de196469749d2dafb6/dokumentumok/f301a8d4a37f4ce4a2ff6638b0e07a483e765b53/letoltes